**Felső-Csallóköz Kistérség gazdasági és szociális fejlesztési tervének kidolgozása a 2014-2020-as időszakra**

A Felső-Csallóköz Kistérség, melynek tagjai Csákány, Csenke, Gomba, Jányok, Jóka, Keszölcés, Béke, Illésháza, Patonyrét, Csallóközcsütörtök, Fél, Vajka, Nagymagyar és Somorja évek óta igyekszik segíteni a környék fejlődését. Ennek a szellemében kezdtük meg a 2014-2020-as időszakra szóló gazdasági és szociális fejlesztési tervünk kidolgozását, amely egyben a tagközségek nagy része számára falufejlesztési tervként is szolgál majd. A tervnek fontos szerep jut majd az uniós alapokban történő pályázás során.

A fejlesztési terv elkészítésébe bekapcsolódhatnak a kistérség lakosai, szervezetei és gazdasági szereplői is. Ezt 2015. március végéig megtehetik a mellékelt kérdőív kitöltésével, vagy a terv kidolgozását végző Somorjai Régiófejlesztési Ügynökség felkeresésével (0908 308 135, szerda@rrasamorin.sk). A stratégiakészítés folyamatáról az mrhzo.sk weboldalon tájékoztatjuk a nyilvánosságot.